วันนี้พาครอบครัวมาทานข้าวค่ะ บรรยากาศดี อาหารก็อร่อยใช้ได้อยู่  ตั้งใจจะมารีวิวให้ มาตั้งแต่ตอนห้าโมงกว่าๆ  กะว่าจะมาถ่ายรูปบรรยากาศ และอาหารมารีวิว  แต่เอาเข้าจริง กว่าอาหารจะมา  แสงก็หมดแล้ว  ถ่ายไม่สวยเลย  เลยขอเป็นโอกาสหน้านะคะ จะมารีวิวให้  เพราะจากที่มาวันนี้ยังพบว่า

- อาหารช้ามาก  อาจจะเนื่องจากคนเยอะ วันนี้ รออาหารไม่ต่ำกว่า ครึ่งชั่วโมง  และแอบน้อยใจนิดนึง  โต๊ะข้างๆ มาทีหลัง แต่ได้อาหารก่อน 

- พนักงานรับออเดอร์ตามโต๊ะ มีคนเดียว  พอลูกค้าเข้ามาพร้อมๆกัน หลายโต๊ะ  ทำให้รับลูกค้าไม่ทั่วถึง  พอจะสั่งอาหารเพิ่ม ไม่สามารถมารับออเดอร์ลูกค้าเดิมได้ เพราะต้องต้อนรับ ล/ค ที่มาใหม่ 

- พนง.เสริ์ฟ สั่งอะไรไป ก็ไม่ตามให้  เช่น ขอเมนู  ขอน้ำเพิ่ม  ฯลฯ  ทำให้ต้องเดินไปตามเอง ที่เคาน์เตอร์  และขอหยิบน้ำมาเอง  น้ำแข็งเอง  จนถึงขอเมนู และมาจดออเดอร์เองที่โต๊ะ และนำไปให้ที่เคาน์เตอร์อีกครั้ง 

- ยุงเยอะช่วงเริ่มโพล้เพล้  แต่จุดนี้เข้าใจค่ะ  ว่าเป็นไปตามธรรมชาติ  แต่ทางร้านมียากันยุงให้  แต่ก็ต้องขอ  ควรจะเตรียมพร้อมให้ลูกค้าไว้เลย 

แต่อย่างไรก็ดี เข้าใจว่าวันเสาร์เย็น ลูกค้าจะเยอะมาก  อาจทำให้บริการไม่ทันใจ  และน้องๆ พนง. ทุกคนก็ทำหน้าที่ได้อย่างดี เดินกันขาขวิดเลยทีเดียว ????????

ถึงทุกคนจะเหนื่อย แต่ก็ยังยิ้มแย้มรับลูกค้า  ชื่นชมค่ะ ????

ยังไงก็ขอเป็นกำลังใจให้ทีมงาน ครัวแม่ส้มเกลี้ยงนะคะ  ปรับปรุงสู่สิ่งที่ดีขึ้นค่ะ  โอกาสหน้าจะมาใหม่  และถ้าทุกอย่างโอเคขึ้น  จะมารีวิวให้นะคะ 

เป็นกำลังใจให้ทีมงานทุกคนค่ะ????